หุ้นไทยปิดบวก 11.15 จุด ปัจจัยต่างประเทศหนุน
หุ้นไทยวันที่ 5 ก.ย.62 ปิดตลาดที่ระดับ 1,669.79 จุด เพิ่มขึ้น 11.15 จุด (+0.67%) มูลค่าการซื้อขาย 59,868.49 ล้านบาท นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยปรับตัวขึ้นในทิศทางเดียวกับตลาดหุ้นในภูมิภาคเอเชียส่วนใหญ่ ตอบรับหลายปัจจัยบวก โดยเฉพาะประเด็นผ่อนคลายความกังวลเรื่องการประท้วงในฮ่องกงหลังถอนร่างกฎหมายส่งตัวผู้ร้ายข้ามแดนไปยังประเทศจีน และการแยกตัวของอังกฤษออกจากสหภาพยุโรป (เบร็กซิต ) รวมถึงราคาน้ำมันก็ปรับตัวขึ้น นอกจากนี้ รายงานสรุปภาวะเศรษฐกิจ (Beige Book)ของธนาคารกลางสหรัฐฯ (เฟด) ก็ออกมาแสดงให้เห็นว่าเศรษฐกิจสหรัฐฯยังขยายตัวปานกลาง ส่วนปัจจัยในประเทศมีลุ้นที่สถาบันจัดอันดับความน่าเชื่อถือ มูดี้ส์ อินเวสเตอร์ เซอร์วิส อาจจะปรับเพิ่มอันดับเครดิตของประเทศขึ้นด้วยแนวโน้มการลงทุนในวันพรุ่งนี้ ( 6 ก.ย.) นายชัยยศ กล่าวว่า ตลาดฯยังมีโอกาสปรับตัวขึ้นไปได้ต่อ จากโมเมนตัมเชิงบวก โดยเฉพาะเงินนอกที่ยังไหลเข้ามา ให้แนวรับ 1,660 จุด ส่วนแนวต้าน 1,680-1,690 จุด พร้อมแนะติดการประชุมคณะรัฐมนตรีเศรษฐกิจพรุ่งนี้คาดว่าจะพิจารณามาตรการกระตุ้นการลงทุน และการประชุมธนาคารกลา
5 ก.ย. 2562

หุ้นไทยวันที่ 5 ก.ย.62 ปิดตลาดที่ระดับ 1,669.79 จุด เพิ่มขึ้น 11.15 จุด (+0.67%) มูลค่าการซื้อขาย 59,868.49 ล้านบาท นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยปรับตัวขึ้นในทิศทางเดียวกับตลาดหุ้นในภูมิภาคเอเชียส่วนใหญ่ ตอบรับหลายปัจจัยบวก โดยเฉพาะประเด็นผ่อนคลายความกังวลเรื่องการประท้วงในฮ่องกงหลังถอนร่างกฎหมายส่งตัวผู้ร้ายข้ามแดนไปยังประเทศจีน และการแยกตัวของอังกฤษออกจากสหภาพยุโรป (เบร็กซิต ) รวมถึงราคาน้ำมันก็ปรับตัวขึ้น นอกจากนี้ รายงานสรุปภาวะเศรษฐกิจ (Beige Book)ของธนาคารกลางสหรัฐฯ (เฟด) ก็ออกมาแสดงให้เห็นว่าเศรษฐกิจสหรัฐฯยังขยายตัวปานกลาง ส่วนปัจจัยในประเทศมีลุ้นที่สถาบันจัดอันดับความน่าเชื่อถือ มูดี้ส์ อินเวสเตอร์ เซอร์วิส อาจจะปรับเพิ่มอันดับเครดิตของประเทศขึ้นด้วยแนวโน้มการลงทุนในวันพรุ่งนี้ ( 6 ก.ย.) นายชัยยศ กล่าวว่า ตลาดฯยังมีโอกาสปรับตัวขึ้นไปได้ต่อ จากโมเมนตัมเชิงบวก โดยเฉพาะเงินนอกที่ยังไหลเข้ามา ให้แนวรับ 1,660 จุด ส่วนแนวต้าน 1,680-1,690 จุด พร้อมแนะติดการประชุมคณะรัฐมนตรีเศรษฐกิจพรุ่งนี้คาดว่าจะพิจารณามาตรการกระตุ้นการลงทุน และการประชุมธนาคารกลางยุโรปในวันที่ 12 ก.ย.นี้
 
5 หลักทรัพย์ที่มีมูลค่าการซื้อขายสูงสุด 
AOT มูลค่าการซื้อขาย 3,049.01 ล้านบาท ปิดที่ 74.50 บาท เพิ่มขึ้น 0.25 บาท
GULF มูลค่าการซื้อขาย 2,572.07 ล้านบาท ปิดที่ 159.50 บาท เพิ่มขึ้น 3.50 บาท
PTT มูลค่าการซื้อขาย 2,287.74 ล้านบาท ปิดที่ 44.25 บาท เพิ่มขึ้น 0.75 บาท
PTTEP มูลค่าการซื้อขาย 1,786.97 ล้านบาท ปิดที่ 122.00 บาท เพิ่มขึ้น 4.00 บาท 
EA มูลค่าการซื้อขาย 1,714.27 ล้านบาท ปิดที่ 50.50 บาท เพิ่มขึ้น 1.75 บาท